
ДО
Г-Н ЛЪЧЕЗАР ЯКОВ
КМЕТ НА ОБЩИНА ГУЛЯНЦИ
УЛ. „ВАСИЛ ЛЕВСКИ“ №32
ГР. ГУЛЯНЦИ

Относно: „Частично изменение на Общ устройствен план (ОУП) на община Гулянци за ПИ с идентификатор 22335.46.113, землище на с. Долни Вит, община Гулянци“.

УВАЖАЕМИ Г-Н ЯКОВ, 
      
	Във връзка с постъпило в РИОСВ – Плевен Решение № 149/07.05.2026 г. на МОСВ, с което е отменено писмо на директора на Регионална инспекция по околна среда и водите – Плевен с изх. № 5929-5/09.02.2026г. относно План „Частично изменение на общ устройствен план (ОУП) на община Гулянци за  ПИ №  22335.46.113, землище на с. Долни Вит, общ. Гулянци, обл. Плевен“ и необходимостта от ново произнасяне на Директора на РИОСВ – Плевен, Ви уведомявам следното:
На основание чл. 8, от Наредбата за ЕО, въз основа на представената информация за „Частично изменение на ОУП на община Гулянци за ПИ с идентификатор 22335.46.113, землище на с. Долни Вит, община Гулянци с цел промяна предназначението на земеделска земя за неземеделски нужди от „необработваема земя“ в зона „за производствени дейности“, Ви уведомяваме, че:
I. По отношение на изискванията за екологична оценка (ЕО) съгласно глава шеста, раздел II от ЗООС:
Във връзка с представената документация от Ваша страна и предвид разпоредбите на чл.85, ал. 2 от Закона за опазване на околната среда -  ЗООС и  чл. 2, ал. 2, т. 4 от Наредбата за условията и реда за извършване на екологична оценка на планове и програми, (Наредба за ЕО) „Частично изменение на ОУП на община Гулянци за ПИ с идентификатор 22335.46.113, землище на с. Долни Вит, община Гулянци подлежи на процедура по преценяване необходимостта от извършване на екологична оценка (ЕО) по реда на горецитираната наредба. Компетентен орган по процедурата е РИОСВ – Плевен. 
II. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за съвместимост, ПМС № 201 от 31.08.2007 г., обн., ДВ, бр. 73 от 11.09.2007 г., в сила от 11.09.2007 г., изм. и доп., бр. 81 от 15.10.2010 г., в сила от 15.10.2010 г., бр. 3 от 11.01.2011 г., бр. 94 от 30.11.2012 г., в сила от 30.11.2012 г.)  „Частично изменение на ОУП на община Гулянци за ПИ с идентификатор 22335.46.113, землище на с. Долни Вит, община Гулянци подлежи на оценка на съвместимостта с предмета и целите на опазване в защитените зони. 
- Планът не попада в защитена територия по смисъла на Закона за защитените територии (ЗЗТ).
- ПИ № 22335.46.113, землище на с. Долни Вит, общ. Гулянци не попада в границите на защитени зони (ЗЗ) по смисъла на Закона за биологичното разнообразие (ЗБР). Най-близко разположена (на около 100 м) е ЗЗ BG0000181 “Река Вит”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-324/31.03.2021 г. на МОСВ (обн. ДВ бр. 52/22.06.2021 г.), изменена и допълнена със Заповед №РД-1055/07.11.2022 г. на МОСВ (обн. ДВ бр. 90/11.11.2022 г.).
        -  Планът предвижда стопанисване на ПИ 22335.46.113, землище на с. Долни Вит, общ. Гулянци като урбанизирана територия. Имотът е с площ 235107 кв. м, трайно предназначение на територията „земеделска“ и начин на трайно ползване „пасище“. Част от имота е заета от дървесна растителност. Има вероятност имотът да се използва като хранително местообитание от защитени видове и птици предмет на опазване в близко разположените защитени зони. Има вероятност от възникване на дезориентация на видовете птици, в резултат от огледалния ефект от фотоволтаичните панели, което може да повиши риска от смъртност, в резултат от сблъсъка им в панелите. Промяната на устройствената зона (УЗ) с цел „изграждане в имота на фотоволтаична електрическа централа“ дава възможност за бърза и мащабна трансформация на ландшафта, в т.ч. фотоволтаичния парк оказва влияние върху фауната чрез загуба и фрагментация на местообитания, променен микроклимат, риск от пряк сблъсък и загиване. Преките въздействия на слънчевите инсталации включват наранявания и смъртни случаи поради сблъсъци и изгаряния, като заклещване, глад и повишен риск от хищничество също са регистрирани причини за смъртност. Слънчевите инсталации оказват значително влияние върху местната фауна, особено върху привличането и засягането на насекомоядни и водолюбиви птици (поради огледалния ефект като водно тяло). С реализацията на плана може да се наруши кохерентността на мрежата Натура 2000. Реализацията на предвидените от плана ИП може да доведат до дезориентация  на видовете птици, в резултат на огледалния ефект от фотоволтаичните панели, която може да повиши риска от смъртност, в резултат от сблъсъка им с панелите. Соларните панели доказано нарушават ориентация на птиците, особено когато са разположени на големи площи, какъвто е настоящия случай. 
С реализацията на плана се очаква значително въздействие върху биологичното разнообразие в района на плана. 

	Процедурите се съвместяват по реда на чл. 37 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 1, ал. 5, т. 4 от Тарифата за таксите, които се събират в системата на Министерството на околната среда и водите (приета с ПМС №136 от 13.05.2011 г., Обн., ДВ. бр.39 от 20 Май 2011г., изм. и доп. ДВ. бр.73 от 25Септември 2012г., изм. и доп. ДВ. бр.94 от, 30 Ноември 2012г., изм. и доп., ДВ. бр.2 от 8 Януари 2013г., изм. и доп. ДВ. бр.79 от 23 Септември2014г., изм. и доп. ДВ. бр.5 от 19 Януари 2016г., доп. ДВ. бр.59 от 29 Юли2016г., изм. и доп. ДВ. бр.3 от 5 Януари 2018г.), държавната такса за съвместяване на процедурите е само една редуцирана такса.
За провеждане на процедура по преценка на необходимостта за извършване на екологична оценка е необходимо да представите в РИОСВ Плевен:
	          1.Искане по образец съгласно приложение №4 от Наредбата за ЕО;
2. Информация съгласно чл. 8а, ал.1 и ал.2 от Наредбата за ЕО, съгласно критериите по чл.85, ал.4 от ЗООС;
3.Оригинален документ за платена такса – 204,53 €, съгласно чл. 22, ал. 2 на Тарифата за таксите, на сметката на РИОСВ – гр.Плевен.
ОББ АД - гр. Плевен
IBAN: BG22UBBS80023106158306
BIC: UBBS BGSF
		На документа за платена такса, като основание за плащане да се впише и входящия номер на Уведомлението за план/програма/проект под който е заведено в РИОСВ – гр. Плевен (вх.№5929-2/16.01.2026г.).

Примерни бланки и образци на документите може да намерите на Интернет страницата на РИОСВ – Плевен на адрес: http://riew-pleven.eu/from.html.
Попълнените документи се предоставят на един екземпляр хартиен носител и два броя електронни носители (по възможност диск).

Обръщаме Ви внимание, че на основание чл.7а, ал.5 от Наредбата за ЕО, започналата процедура по ЕО се прекратява, когато повече от 12 месеца от възложителя не са изпълнени указанията, дадени му с настоящото писмо.

	


						
С уважение, 

гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

